Hunsfos fabrikker

Hunsfos Fabrikker, også kalt Hunsfoss FabrikkerPer R Lauritzen og Leif Ryvarden, SkogNorge fra Buskerud til Vest-Agder, Gyldendal Norsk Folrak 2009. ISBN 978-82-05-37907-7., er en tidligere papirfabrikk som ligger i Vennesla i Vest-Agder. Sammen med Vigeland Brug bidro Hunsfos til at Vennesla-samfunnet gjennom størstedelen av 1900-tallet var et industri-samfunn, hvor arbeiderbevegelsen og arbeiderkulturen stod sterkt. 

Hunsfos Fabrikker ble stiftet som aksjeselskap 17. mars 1886 på Hunsøya som ligger i elva Otra i Vennesla kommune. I 1913 ble det bygget en kraftstasjon for å forsyne fabrikken med energi. På 1950-tallet var det rundt 1.200 ansatte ved fabrikken. Papirproduksjonen ble brukt innenlands og eksportert over Kristiansand havn. Etter flere år med underskudd ble fabrikken slått konkurs høsten 2011 etter 125 års drift.http://www.nrk.no/nyheter/distrikt/sorlandet/1.7804776  Det var da rundt 120 ansatte ved Hunsfos fabrikker.

I forbindelse med utvidelse av blant annet fyrhus i 1977 ble det bygget en skorstein på 90 meter.Otterelvens Papirfabrik/Hunsfos Fabrikker 1886  hunsfos.com Lest 3. september 2017  Denne er et landemerke i bygda og er blant landets høyeste byggverk.

I mars 2012 ble fabrikkområdet solgt til Hunsfos Næringspark AS for 23 millioner kroner, med planer om å opprette vekst- og bedriftspark på stedet.Kjøpte Hunsfos for 23 millioner kroner – Fædrelandsvennen 30. mars 2012.

 Referanser 

Eksterne lenker
 Katalog til arkiv etter Hunsfos fabrikker hos Statsarkivet i Kristiansand 
 Digitalisert materiale fra Hunsfos fabrikkers arkiv på Digitalarkivet.

Kategori:Næringsliv i Vennesla
Kategori:Tidligere norske industriselskaper
Kategori:Selskaper etablert i 1886
Kategori:1886 i Norge
Kategori:Selskaper opphørt i 2011
Kategori:Venneslas historie